Mistra o Mistrà la jera na sità fortificà inte el Peloponeso meridional , a le pendici del monte Taigeto, vizin a la vecia Sparta. La xe distante presapoco 8 km da la moderna sità de Sparti. Dopo de esar sta un inportante sentro bizantin, otoman e venexian, la se ga spopolà un poco a la olta. I ultimi abitanti i xe ndà a star via inte i ani '50 del Novezento. Inte el 1989 Mistrà la xe devegnesta patrimonio de l'umanità de l'UNESCO. Da sta sità ciapa nome el liquore mistrà, in greco , che i venexiani i ga descoverto inte el 1687 dopo ver conquistà la sità durante la guera de Morea, e i ga portà in patria dove el xe deentà el liquore par ecelenza de la Serenisima.